CELEX: 32014D0059
Language: da
Date: 2014-02-05 00:00:00
Title: 2014/59/EU: Kommissionens afgørelse af 5. februar 2014 om sikkerhedskrav, der skal opfyldes af de europæiske standarder for forbrugerlaserprodukter i henhold til Europa-Parlamentets og Rådets direktiv 2001/95/EF om produktsikkerhed i almindelighed  EØS-relevant tekst

6.2.2014   
            
            
               DA
            
            
               Den Europæiske Unions Tidende
            
            
               L 36/20
            
         
      KOMMISSIONENS AFGØRELSE
   
   af 5. februar 2014
   om sikkerhedskrav, der skal opfyldes af de europæiske standarder for forbrugerlaserprodukter i henhold til Europa-Parlamentets og Rådets direktiv 2001/95/EF om produktsikkerhed i almindelighed
   (EØS-relevant tekst)
   (2014/59/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 4, stk. 1, litra a), og
   ud fra følgende betragtninger:
   
               (1)
            
            
               Produkter, der er omfattet af direktiv 2001/95/EF, og som er i overensstemmelse med de nationale standarder, der gennemfører de europæiske standarder, der er udarbejdet i henhold til nævnte direktiv, formodes at leve op til sikkerhedskravene, for så vidt angår de risici, der er omfattet af disse standarder.
            
         
               (2)
            
            
               Europæiske standarder skal udarbejdes på grundlag af sikkerhedskrav, der skal sikre, at produkter, som er i overensstemmelse med standarderne, opfylder det almindelige sikkerhedskrav, der er fastsat i artikel 3 i direktiv 2001/95/EF.
            
         
               (3)
            
            
               Laserprodukter, navnlig håndholdte, batteridrevne laserpointere, der indebærer en risiko for skader på synet og huden, er blevet bredt tilgængelige for forbrugerne.
            
         
               (4)
            
            
               Den nuværende europæiske standard for laserprodukter (EN 60825-1:2007 Laserprodukters sikkerhed — Del 1: Klassificering af udstyr og krav) bestemmer, at risikoen ved laserprodukter skal vurderes, og at laserprodukter skal være forsynet med passende advarselsmærker og leveres med en brugsanvisning, der indeholder alle relevante sikkerhedsoplysninger. Selv om et laserprodukt er i overensstemmelse med denne standard, sikrer det dog ikke, at det er sikkert for forbrugerne at anvende produktet.
            
         
               (5)
            
            
               Der er nu bred konsensus om, at laserprodukter henhørende under klasse 1, 1M, 2 og 2M i den klassificering, der er fastlagt ved den standard, der er nævnt i betragtning 4, kan betragtes som sikre, når de anvendes af forbrugere (forudsat at der ikke sker eksponering for laserstråling med optiske instrumenter, når det drejer sig om produkter henhørende under klasse 1M og 2M). Dette gælder imidlertid ikke for laserprodukter i andre laserklasser.
            
         
               (6)
            
            
               Europæiske standarder bør udformes, så de ikke virker hindrende for teknologisk innovation. Derfor bør standarder for forbrugerlaserprodukter ikke indeholde et totalforbud mod nogen produkter, når blot produkterne kan anvendes sikkert, idet man skal være opmærksom på, at skader på øjnene eller utilsigtede skader på huden, uanset om de er reversible eller irreversible, er uforenelige med et højt niveau for beskyttelse af forbrugernes sikkerhed og sundhed.
            
         
               (7)
            
            
               Det er derfor hensigtsmæssigt at fastlægge sikkerhedskravene for forbrugerlaserprodukter for at kunne indsende en anmodning til de europæiske standardiseringsorganer om at udarbejde en ny europæisk standard eller ændre den nuværende europæiske standard.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Udvalget for Produktsikkerhed i Almindelighed —
            
         VEDTAGET DENNE AFGØRELSE:
   Artikel 1
   Definitioner
   I denne afgørelse forstås ved
   1)   »forbrugerlaserprodukt«: ethvert produkt eller enhver enhed bestående af komponenter, som:
   2)   »forbrugerlaserprodukt, der virker tiltrækkende på børn«: et forbrugerlaserprodukt, som:
   3)   »skader på øjnene eller på huden«: enhver virkning af laserstråling, som kan medføre reversibel eller irreversibel skade på øjnenes eller hudens struktur eller funktion.
   Artikel 2
   Sikkerhedskrav
   De europæiske standarder for forbrugerlaserprodukter skal opfylde følgende sikkerhedskrav i henhold til direktiv 2001/95/EF:
   
               1)
            
            
               forbrugerlaserprodukter, der virker tiltrækkende på børn, må ikke forårsage skader på øjnene eller huden i noget tilfælde af eksponering for laserstråling, der kan opstå under alle tænkelige anvendelsesbetingelser, herunder forsætlig langvarig eksponering med optiske instrumenter
            
         
               2)
            
            
               alle andre forbrugerlaserprodukter må ikke forårsage skader på øjnene eller utilsigtede skader på huden i noget tilfælde af eksponering for laserstråling, der kan opstå under normale eller med rimelighed forudsigelige anvendelsesbetingelser, herunder kortvarig, tilfældig eller utilsigtet eksponering; enhver forsætlig skade på huden forårsaget af forbrugerlaserprodukter skal være forenelig med et højt niveau af beskyttelse af forbrugernes sikkerhed og sundhed
            
         
               3)
            
            
               der skal opnås overensstemmelse med nr. 1) og 2) ved hjælp af tekniske midler
            
         
               4)
            
            
               produkter, der opfylder kravene i nr. 2), skal være forsynet med passende advarselsmærker og leveres med en brugsanvisning, der indeholder alle relevante sikkerhedsoplysninger, hvis eksponering for laserstråling, som kan forårsage skader på øjnene eller huden, kan forekomme under andre anvendelsesbetingelser end dem, der er omhandlet i nr. 2).
            
         Artikel 3
   Ikrafttræden
   Denne afgørelse træder i kraft dagen efter offentliggørelsen i Den Europæiske Unions Tidende.
   
   
      Udfærdiget i Bruxelles, den 5. februar 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EFT L 11 af 15.1.2002, s. 4.